
ΑΝΑΚΟΙΝΩΣΗ

Το Τμήμα Λογιστικής και Χρηματοοικονομικής του Δημοκριτείου Πανεπιστημίου Θράκης – Πανεπιστημιούπολη Καβάλας γνωστοποιεί σε όσους ενδιαφέρονται να φοιτήσουν στο Μεταπτυχιακό Πρόγραμμα Σπουδών στο αντικείμενο ‘ΔΙΕΘΝΗΣ ΚΑΙ ΕΥΡΩΠΑΪΚΗ ΟΙΚΟΝΟΜΙΚΗ’ ότι  μπορούν να υποβάλλουν σχετική αίτηση από 23 Ιουνίου 2025 έως και 22 Αυγούστου 2025. 
Τα μαθήματα του ΠΜΣ θα ξεκινήσουν στις αρχές Οκτωβρίου του 2025. 

Οι αιτήσεις των ενδιαφερομένων υποβάλλονται αποκλειστικά μέσω ηλεκτρονικού ταχυδρομείου, στη διεύθυνση: seciee@af.duth.gr
Το ΠΜΣ «ΔΙΕΘΝΗ ΚΑΙ ΕΥΡΩΠΑΪΚΗ ΟΙΚΟΝΟΜΙΚΗ» είναι ερευνητικού χαρακτήρα και δεν έχει δίδακτρα. Οι φοιτητές που θα επιλεγούν θα κληθούν να καταβάλουν άπαξ το κόστος εγγραφής (έξοδα φακέλου: 400 €).
Η αίτηση των υποψηφίων πρέπει να συνοδεύεται από τα παρακάτω:

1. Αίτηση υποψηφιότητας 

2. Υποβολή των σχετικών δικαιολογητικών 
Τα κριτήρια επιλογής των υποψηφίων αναφέρονται αναλυτικά στην ιστοσελίδα του ΠΜΣ ΔΕΟ http://mphil-iee.af.duth.gr
Οι φοιτητές που θα προκριθούν στη φάση προεπιλογής θα κληθούν σε συνέντευξη από την Τριμελή Επιτροπή Αξιολόγησης τον Σεπτέμβριο του 2025 στην αίθουσα συνεδριάσεων της Σχολής.
Οι φοιτητές που θα επιλεγούν αναμένεται να είναι σε θέση να διαθέσουν το ισοδύναμο πλήρους απασχόλησης για την παρακολούθηση των μαθημάτων, τη συμμετοχή στις ερευνητικές δραστηριότητες των εργαστηρίων και τη μελέτη των θεραπευόμενων αντικειμένων. Οι φοιτητές που θα ολοκληρώσουν το ΠΜΣ έχοντας διακριθεί στις ακαδημαϊκές τους επιδόσεις, αποκτούν ένα προβάδισμα κατά την επιλογή τους ως δυνητικοί υποψήφιοι διδάκτορες του Τμήματος.
Όλες οι πληροφορίες για το Πρόγραμμα Μεταπτυχιακών Σπουδών είναι διαθέσιμες στην ιστοσελίδα του ΠΜΣ http://mphil-iee.af.duth.gr.

Ο Διευθυντής του ΠΜΣ

Καθηγητής Α. Γ. Καρασαββόγλου
